Missatge: La cadena de supermercats Bon Preu ha començat a obrir establiments automàtics que permetran als usuaris comprar durant les 24 hores del dia. El sistema funciona com un caixer automàtic o les màquines dispensadores dels videoclubs: es tria un producte entre un catàleg de més de 200 articles d'alimentació i drogueria a través d'una pantalla tàctil, es paga (en efectiu) i... llestos!   Segons informa el diari Expansión, el primer supermercat automàtic de Bon Preu s'ha instal·lat a Barcelona, a l'hipermercat que el grup té al carrer Valldaura, al districte de Nou Barris. L'objectiu és obrir-ne quatre més en breu i, si la iniciativa funciona, estendre-la a tots els seus establiments. Bon Preu compta amb 115 botigues: 69 supermercats Bon Preu, 25 hipermercats Esclat i 21 supermercats Orangutan. Va tancar el 2008 amb una facturació de 475,3 milions d'euros, un 8% més que en l'exercici precedent.

Resposta: Anava a preguntar què carai té a veure això amb ciència i tecnologia, però la resposta és millor del que m'esperava. Que bo!